NÁVRH OPRAVNÉHO ROZPOČTU č. 2 K VŠEOBECNÉMU ROZPOČTU NA ROK 2013 VŠEOBECNÝ VÝKAZ PRÍJMOV VÝKAZ VÝDAVKOV PODĽA ODDIELOV Oddiel III – Komisia /* COM/2013/0183 final - 2013/ () */





NÁVRH OPRAVNÉHO ROZPOČTU č. 2 K VŠEOBECNÉMU ROZPOČTU NA ROK 2013 VŠEOBECNÝ VÝKAZ PRÍJMOV VÝKAZ VÝDAVKOV PODĽA ODDIELOV Oddiel III – Komisia So zreteľom na: – Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a, – nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie[1], a najmä na jeho článok 41, – všeobecný rozpočet Európskej únie na rozpočtový rok 2013 prijatý 12. decembra 2012[2], – návrh opravného rozpočtu č. 1/2013[3] prijatý 18. marca 2013, Európska komisia týmto predkladá rozpočtovému orgánu návrh opravného rozpočtu č. 2 k rozpočtu na rok 2013. ZMENY VO VÝKAZE PRÍJMOV A VÝDAVKOV PODĽA ODDIELOV Zmeny vo výkaze príjmov a výdavkov podľa oddielov sú k dispozícii v databáze EUR-Lex (http://eur-lex.europa.eu/budget/www/index-sk.htm). Anglické znenie zmien v tomto výkaze je pripojené na informačné účely ako príloha k rozpočtu. OBSAH 1. Úvod.. 5 2. Zvýšenie príjmov.. 5 3. Všeobecný kontext: Nedostatok platobných rozpočtových prostriedkov.. 6 4. Zvýšenie platieb podľa okruhov finančného rámca.. 7 4.1. Podokruh 1a ¾ Konkurencieschopnosť pre rast a zamestnanosť.. 7 4.2. Podokruh 1b ¾ Súdržnosť pre rast a zamestnanosť.. 10 4.3. Okruh 2 ¾ Ochrana a riadenie prírodných zdrojov.. 12 4.4. Podokruh 3a ¾ Sloboda, bezpečnosť a spravodlivosť.. 13 4.5. Podokruh 3b ¾ Občianstvo.. 14 4.6. Okruh 4 ¾ EÚ ako globálny aktér.. 14 5. Záver.. 17 6. Súhrnná tabuľka podľa okruhov finančného rámca.. 18 1. Úvod Návrh opravného rozpočtu (NOR) č. 2 na rok 2013 sa týka: ¾ zvýšenia prognózy ostatných príjmov pochádzajúcich z pokút a penále vo výške 290 mil. EUR, ¾ zvýšenia platobných rozpočtových prostriedkov vo výške 11,2 mld. EUR v rámci okruhov 1a, 1b, 2, 3a, 3b a 4 viacročného finančného rámca (VFR). Cieľom je zabezpečiť pokrytie nesplatených potrieb na konci roka, tak aby bolo možné splniť povinnosti vyplývajúce z minulých a súčasných záväzkov, aby sa predišlo peňažným sankciám a aby príjemcovia mohli dostať finančné prostriedky v rámci dohodnutých politík EÚ, v prípade ktorých Parlament a Rada schválili súvisiace viazané rozpočtové prostriedky v rozpočte na minulý rok. Požadovanými dodatočnými platobnými rozpočtovými prostriedkami sa zníži úroveň nesplatených záväzkov („reste à liquider“, RAL), ako aj riziko prenosu neprimeraného objemu nezaplatených účtov do roku 2014. V súlade s článkom 41 ods. 2 nariadenia o rozpočtových pravidlách požiadavka týkajúca sa dodatočných platobných rozpočtových prostriedkov zohľadňuje možnosti vnútorného prerozdelenia a odráža celkové zvýšenie úrovne platieb, ktoré sa majú uhradiť do konca roka v rámci celého rozpočtu na rok 2013. Na druhej strane, zvýšenie príjmov z pokút a penále zníži účinok NOR č. 2/2013 na príspevky členských štátov, ktoré sú založené na HND. Celková suma požadovaných platobných rozpočtových prostriedkov je 11 225,2 mil. EUR, pričom v rámci stropu viacročného finančného rámca pre platby na rok 2013 tak zostáva nepridelená rezerva vo výške 14,8 mil. EUR, ktorou sa pokryjú očakávané požiadavky na mobilizáciu Fondu solidarity EÚ. Požadované platobné rozpočtové prostriedky umožnia, aby všetky právne záväzky nevyrovnané na konci roka 2012, ako aj tie ktoré vznikli počas roka 2013, pokryl rozpočet na rok 2013. Tým sa zabráni neprimerane vysokému prenosu platobných potrieb do roku 2014, ktoré by mali byť zahrnuté do rozpočtu na rok 2013. Keďže uplatňovanie pravidla zrušenia viazanosti N+3 v rámci politiky súdržnosti sa tento rok končí, Komisia na základe skúseností predpokladá, že tesne pred koncom roka bude dostávať zvýšený podiel žiadostí o platbu, čo už bude neskoro na úhradu. Tieto žiadosti sa uhradia začiatkom roka 2014. Požiadavka týkajúca sa 11 225,2 mil. EUR sa podrobne vysvetľuje ďalej v texte. Úroveň platobných rozpočtových prostriedkov sa takmer rovná stropu pre platby v rámci VFR, ktorý je stanovený na rok 2013. Tento návrh znamená, že do konca roka nebude možné predložiť žiaden opravný rozpočet bez toho, aby sa požadovala zmena VFR (čo by si vyžadovalo jednomyseľný súhlas Rady). Za súčasných podmienok a v blízkej budúcnosti Komisia nemá v úmysle žiadať o ďalšie platobné rozpočtové prostriedky na rok 2013. 2. Zvýšenie príjmov Schválený rozpočet na rok 2013 zahŕňa pôvodný odhad príjmov z pokút a penále vo výške 100 mil. EUR, a to v rámci príjmovej kapitoly 7 1 ¾ Pokuty na strane príjmov do rozpočtu. Ak sa zohľadnia sumy, ktoré sú v tejto fáze roka prijaté alebo sa majú prijať, navrhuje sa zvýšiť pôvodne prognózované príjmy z pokút a penále o 290 mil. EUR, z čoho sa 270 mil. EUR týka pokút (článok 7 1 0) a 20 mil. EUR penále a paušálnych pokút uložených členským štátom (článok 7 1 2). V súlade s článkom 83 nariadenia o rozpočtových pravidlách Komisia zaznamenáva sumy plynúce z pokút, penále a sankcií až vtedy, keď rozhodnutia o ich uložení nemôžu byť už zrušené Súdnym dvorom Európskej únie. Týmto zvýšením príjmov z pokút a penále sa zníži účinok tohto návrhu opravného rozpočtu na príspevky členských štátov založených na HND. V apríli 2013 Komisia navrhne ďalšie zmeny na strane príjmov rozpočtu s cieľom zahrnúť prebytok z plnenia rozpočtu v rozpočtovom roku 2012 ako príjem do rozpočtu na rok 2013 v súlade s článkom 18 nariadenia o rozpočtových pravidlách. 3. Všeobecný kontext: Nedostatok platobných rozpočtových prostriedkov 3.1 Schválený rozpočet na rok 2013: nízka počiatočná úroveň platieb V schválenom rozpočte na rok 2013 sa stanovila úroveň platobných rozpočtových prostriedkov na 132,8 mld. EUR, čo je 5 mld. EUR menej než v návrhu rozpočtu Komisie a 2,9 mld. EUR menej než konečná úroveň platieb v rozpočte na rok 2012, čím sa vytvorila veľmi napätá situácia v prípade platieb od začiatku roka 2013 a nedostatok v prípade platobných rozpočtových prostriedkov vzťahujúcich sa na obdobie pred rokom 2012. Je známe, že žiadosť Komisie o platobné rozpočtové prostriedky v návrhu rozpočtu na rok 2013 bola vypracovaná za predpokladu, že platobné potreby vzťahujúce sa na rozpočtový rok 2012 by sa úplne vyplatili v roku 2012, aby sa na konci roka nenahromadilo neprimerané množstvo neuhradených žiadostí o platbu. Dodatočné platobné rozpočtové prostriedky schválené v opravnom rozpočte č. 6/2012 sa však v porovnaní so sumou, ktorú navrhovala Komisia, znížili o 2,9 mld. EUR, a neboli preto na úrovni všetkých žiadostí o platbu prijatých v tom čase. 3.2 Vyhlásenia týkajúce sa schváleného rozpočtu na rok 2013 Pri schvaľovaní zníženia úrovne platobných rozpočtových prostriedkov na rok 2013 v porovnaní s návrhom rozpočtu predloženým Komisiou, Európsky parlament a Rada vo svojom spoločnom vyhlásení s Komisiou, podpísanom 10. decembra 2012, „žiadajú Komisiu, aby iniciovala všetky potrebné kroky v súlade so zmluvou a najmä, aby v opravnom rozpočte požiadala o dodatočné platobné rozpočtové prostriedky, ak by rozpočtové prostriedky uvedené v rozpočte na rok 2013 nestačili na pokrytie výdavkov v podokruhu 1a (Konkurencieschopnosť pre rast a zamestnanosť), podokruhu 1b (Súdržnosť pre rast a zamestnanosť), okruhu 2 (Ochrana a riadenie prírodných zdrojov), okruhu 3 (Občianstvo, sloboda, bezpečnosť a spravodlivosť) a okruhu 4 (EÚ ako globálny aktér)“. Za svoju stranu sa Rada a Európsky parlament zaviazali, že „zaujmú pozíciu ku každému návrhu opravného rozpočtu čo najrýchlejšie s cieľom predísť akémukoľvek nedostatku platobných rozpočtových prostriedkov.“ Okrem toho sa Európsky parlament a Rada dohodli na spoločnom vyhlásení o platobných potrebách na rok 2012, pretože dodatočné schválené platobné rozpočtové prostriedky v rámci opravného rozpočtu č. 6/2012, sa znížili o 2,9 mld. EUR v porovnaní so sumou, ktorú navrhla Komisia, a neboli na úrovni všetkých žiadostí o platbu prijatých v tom čase. Komisia sa preto v rámci tohto spoločného vyhlásenia zaviazala, že začiatkom roka 2013 „predloží návrh opravného rozpočtu, ktorý bude slúžiť jedinému účelu, a to pokrytiu žiadostí pozastavených v roku 2012, okamžite po zrušení ich pozastavenia, a ostatných nesplnených právnych záväzkov bez toho, aby bolo dotknuté riadne plnenie rozpočtu na rok 2013“. Podobne sa Rada a Európsky parlament zaviazali, že „čo najskôr prijmú pozíciu k tomuto návrhu opravného rozpočtu, aby sa uhradili všetky zostávajúce rozdiely“. Vzhľadom na tieto dve vyhlásenia Komisia teraz predkladá návrh opravného rozpočtu, ktorý zahŕňa platobné potreby týkajúce sa všetkých okruhov, a to z dôvodu konzistentnosti a riadneho finančného hospodárenia, a poskytuje rozpočtovému orgánu úplný prehľad o aktualizovaných platobných potrebách do konca roka v najskoršom možnom štádiu roka, a umožňuje, aby sa v rámci rozpočtu Únie dodržali finančné záväzky voči vnútroštátnym a miestnym orgánom, ako aj voči ďalším konečným príjemcom v rámci prijateľných lehôt. 3.3 Preskúmanie platobných potrieb na rok 2013 Komisia uskutočnila dôkladné preskúmanie potrieb nevyhnutných na splnenie záväzkov v roku 2013. Na tomto základe je cieľom tohto návrhu opravného rozpočtu upraviť úroveň platobných rozpočtových prostriedkov v rozpočtových riadkoch tak, aby sa riešili zistené nedostatky platobných rozpočtových prostriedkov. Pokiaľ ide o rozdelenie dodatočných platobných rozpočtových prostriedkov podľa okruhov VFR, 9,0 mld. EUR sa požaduje pre podokruh 1b (čo zodpovedá 80 % celkového zvýšenia), zatiaľ čo ďalšie 2,2 mld. EUR sa požadujú na pokrytie potrieb v ďalších okruhoch (pozri nasledujúcu tabuľku). v mil. EUR Platobné rozpočtové prostriedky podľa okruhu VFR || Rozpočet na rok 2013 (vrátane NOR č. 1/2013) || NOR č. 2 || Podiel v NOR č. 2 || Navrhované zvýšenie v porovnaní s návrhom rozpočtu na rok 2013 || rozpočtom na rok 2013 (vrátane NOR č. 1/2013) 1a || Konkurencieschopnosť pre rast a zamestnanosť || 11 904,0 || 982,6 || 8,8 % || -5,0 % || 8,3 % 1b || Súdržnosť pre rast a zamestnanosť || 47 348,4 || 9 001,1 || 80,2 % || 15,1 % || 19,0 % 2 || Ochrana a riadenie prírodných zdrojov || 57 487,0 || 608,5 || 5,4 % || 0,3 % || 1,1 % 3a || Sloboda, bezpečnosť a spravodlivosť || 917,7 || 128,4 || 1,1 % || 12,8 % || 14,0 % 3b || Občianstvo || 639,1 || 15,2 || 0,1 % || -0,2 % || 2,4 % 4 || EÚ ako globálny aktér || 6 409,4 || 489,5 || 4,4 % || -5,1 % || 7,6 % 5 || Administratíva || 8 430,4 || || || || 6 || Kompenzácie || 75,0 || || || || Spolu || 133 211,0 || 11 225,2 || 100,0 % || 4,8 % || 8,4 % Z toho okruhy 1a, 2, 3a, 3b a 4 || 77 357,2 || 2 224,1 || 19,8 % || -0,9 % || 2,9 % Ako sa uvádza v tabuľke, bez zohľadnenia podokruhu 1b, žiadosť o dodatočné platobné rozpočtové prostriedky pre ďalšie okruhy spolu zostáva mierne pod úrovňou platobných rozpočtových prostriedkov požadovaných v návrhu rozpočtu na rok 2013. Z toho vyplýva, že Komisia dôkladne prehodnotila svoje platobné potreby. V konkrétnom prípade podokruhu 3a však preskúmanie potrieb na konci roka viedlo Komisiu k žiadosti o dodatočné platobné rozpočtové prostriedky v porovnaní s návrhom rozpočtu na rok 2013, a to najmä s cieľom zohľadniť rastúce potreby na priebežné platby a platby zostatku v prípade štyroch fondov v rámci programu Solidarita a riadenie migračných tokov. V nasledujúcich častiach sa uvádza čistý vplyv aktualizovaných koncoročných potrieb platobných rozpočtových prostriedkov podľa okruhov VFR. 4. Zvýšenie platieb podľa okruhov finančného rámca 4.1. Podokruh 1a ¾ Konkurencieschopnosť pre rast a zamestnanosť Úroveň platobných rozpočtových prostriedkov v schválenom rozpočte na rok 2013 pre podokruh 1a je o 177,5 mil. EUR nižšia než úroveň platobných rozpočtových prostriedkov schválených v konečnom rozpočte na rok 2012 a o 1,7 mld. EUR nižšia než žiadosť Komisie v návrhu rozpočtu na rok 2013. Úroveň viazaných rozpočtových prostriedkov pre podokruh 1a sa však v rozpočte na rok 2013 zvyšuje o 4,8 % v porovnaní s rozpočtom na rok 2012, a to v súlade s trendom z predchádzajúcich rokov. Okrem toho plnenie platobných rozpočtových prostriedkov v roku 2012 bolo podstatne vyššie ako v predchádzajúcich rokoch, čo poukazuje na vykonávanie programov v praxi. Tieto skutočnosti spolu s dôkladnou analýzou osobitných potrieb jednotlivých rozpočtových riadkov odôvodňujú potrebu značného zvýšenia platobných rozpočtových prostriedkov v roku 2013. Celková žiadosť o zvýšenie platobných rozpočtových prostriedkov v rámci podokruhu 1a dosahuje výšku 982,6 mil. EUR a je rozdelená takto: Rozpočtový riadok || Názov || Platby (mil. EUR) 02 02 01 || Rámcový program pre konkurencieschopnosť a inovácie — Program pre podnikanie a inovácie || 60,000 02 02 15 || Európsky program monitorovania Zeme (GMES) || 10,500 02 03 01 || Fungovanie a rozvoj vnútorného trhu osobitne v oblastiach oznamovania, vydávania osvedčení a odvetvovej aproximácie || 0,650 02 03 04 01 || Podpora normalizačných činností vykonávaných orgánmi CEN, Cenelec a ETSI || 1,900 02 04 01 01 || Výskum vesmíru || 34,500 02 04 01 02 || Výskum bezpečnosti || 50,000 02 04 01 03 || Výskum súvisiaci s dopravou (Galileo) || 40,000 02 05 01 || Európske programy satelitnej navigácie (EGNOS a Galileo) || 20,000 04 05 01 || Európsky fond na prispôsobenie sa globalizácii (EGF) || 13,000 08 02 01 || Spolupráca –– Zdravie || 200,000 08 03 01 || Spolupráca –– Potraviny, poľnohospodárstvo a rybné hospodárstvo a biotechnológia || 65,000 08 05 01 || Spolupráca –– Energetika || 20,000 08 06 01 || Spolupráca –– Životné prostredie (vrátane zmeny klímy) || 40,000 08 08 01 || Spolupráca –– Sociálno-ekonomické a humanitné vedy || 12,495 08 10 01 || Myšlienky || 35,000 08 13 01 || Kapacity –– Výskum v prospech malých a stredných podnikov (MSP) || 20,000 08 14 01 || Kapacity –– Oblasti znalostí || 2,727 08 15 01 || Kapacity –– Výskumný potenciál || 0,805 08 16 01 || Kapacity –– Veda v spoločnosti || 8,000 08 18 01 || Kapacity –– Finančný nástroj s rozdelením rizika (RSFF) || 0,751 08 21 01 || Euratom –– Jadrové štiepenie a radiačná ochrana || 7,150 08 22 03 01 || Ukončenie šiesteho rámcového programu ES (2003 až 2006) || 7,804 09 03 01 || Rámcový program pre konkurencieschopnosť a inovácie — Program na podporu politiky informačno-komunikačných technológií (PPP IKT) || 32,000 09 04 01 01 || Podpora výskumnej spolupráce v oblasti informačných a komunikačných technológií (IKT — Spolupráca) || 85,000 10 02 01 || Nejadrové činnosti Spoločného výskumného centra (SVC) || 2,000 10 03 01 || Jadrové činnosti Spoločného výskumného centra (SVC) || 2,000 10 05 01 || Vyraďovanie jadrových zariadení a zaobchádzanie s odpadom || 4,000 12 04 01 || Osobitné činnosti v oblasti finančných služieb, finančného výkazníctva a auditu || 1,443 14 02 01 || Zavedenie a rozvoj vnútorného trhu || 0,500 14 04 02 || Colníctvo 2013 || 9,000 14 05 03 || Program Fiscalis 2013 || 6,000 15 02 02 || Program Erasmus Mundus || 6,000 15 02 22 || Program celoživotného vzdelávania || 120,000 15 07 77 || Ľudia || 45,000 26 03 01 01 || Riešenia interoperability pre európske orgány verejnej správy (ISA) || 10,000 29 02 03 || Dokončenie štatistického programu Únie na roky 2008 až 2012 || 9,376 Spolu || 982,601 Rámcové programy v oblasti výskumu: 678,2 mil. EUR Žiadosť o dodatočné platobné rozpočtové prostriedky pre podokruh 1a sa väčšinou týka platobných potrieb rámcových programov v oblasti výskumu, ktoré boli v schválenom rozpočte na rok 2013 značne znížené. Preskúmanie koncoročných platobných potrieb, ktoré sa uskutočnilo v marci 2013, vo všeobecnosti potvrdilo žiadosť Komisie zahrnutú v návrhu rozpočtu na rok 2013, takisto zohľadňujúc skutočnosť, že skutočné plnenie rozpočtu v roku 2012 bolo o 11 % vyššie než úroveň plnenia v roku 2011. Z uvedených dôvodov sa navrhuje zvýšiť úroveň platieb vo viacerých rozpočtových riadkoch súvisiacich s výskumom. To umožní Komisii plnenie potrieb súvisiacich s priebežnými platbami a platbami zostatku, ako aj s platbami predbežného financovania s cieľom dodržať platobné lehoty stanovené v novom nariadení o rozpočtových pravidlách, najmä pokiaľ ide o čas potrebný na udelenie grantu a čas na úhradu. Pre Komisiu je dôležité, aby mohla včas podpísať dohody o grante plánované v roku 2013, keďže veľký počet zainteresovaných strán (univerzity, výskumné ústavy, malé a stredné podniky a odvetvia) nemôže bez podpory EÚ pokračovať vo svojich výskumných projektoch. Oneskorenie podpísania týchto dohôd o grantoch by narušilo komplexný proces plánovania a programovania, viedlo by k oneskoreniu prijímania vedcov, ťažkostiam s ich dostupnosťou a nestabilitou konzorcií, čo by nebolo v súlade s prioritnými cieľmi EÚ. Rámcový program pre konkurencieschopnosť a inovácie: 92,0 mil. EUR V dôsledku vážnych škrtov v schválenom rozpočte na rok 2013 sa očakáva, že v júni 2013 nebude dostatok platobných rozpočtových prostriedkov na Program pre podnikanie a inovácie a v septembri 2013 na Program na podporu politiky informačných a komunikačných technológií (PPP IKT) v Rámcovom programe pre konkurencieschopnosť a inovácie. Požadované dodatočné rozpočtové prostriedky umožnia Komisii plniť potreby súvisiace s platbami predbežného financovania, ktoré sú spojené so záväzkami podpísanými v roku 2012, ako aj s priebežnými platbami a platbami zostatku, pričom sa dodržia platobné lehoty stanovené v novom nariadení o rozpočtových pravidlách, najmä pokiaľ ide o čas potrebný na udelenie grantu a čas na úhradu. V prípade akcií v oblasti ekologických inovácií a podnikania by nezvýšenie platobných rozpočtových prostriedkov viedlo v júni 2013 k pozastaveniu priebežných platieb a platieb zostatkov súvisiacich s prebiehajúcimi zmluvami a dohodami o grante. Tým by sa spôsobila vážna škoda príjemcom, ktorí sú v mnohých prípadoch európske malé a stredné podniky (MSP). V prípade všetkých týchto zmlúv by sa do sprístupnenia dodatočných rozpočtových prostriedkov akumulovali úroky z omeškania. GMES a Galileo: 30,5 mil. EUR Dva kľúčové európske systémy satelitnej navigácie (GMES a EGNOS – GALILEO) vstupujú do svojej prevádzkovej fázy a dodatočné platobné rozpočtové prostriedky (vo výške 10,5 mil. EUR na GMES a 20 mil. EUR na EGNOS – GALILEO) sú potrebné na úhrady vyplývajúce so zmluvných záväzkov, najmä pokiaľ ide o dohody s Európskou vesmírnou agentúrou (ESA) súvisiace so satelitmi, s ich vypúšťaním, pozemným segmentom a operáciami. Bez tohto zvýšenia ESA nedostane dohodnutú sumu a dodávatelia sa zaplatia v neskoršom termíne. V dôsledku toho by došlo k oneskoreniu realizácie programov a posunu začiatku prevádzkovej fázy na koniec roka 2014, ako aj k prekročeniu nákladov. Európsky fond na prispôsobenie sa globalizácii (EGF): 13,0 mil. EUR V schválenom rozpočte na rok 2013 bola do rozpočtového riadku EGF zahrnutá suma 50 mil. EUR v platobných rozpočtových prostriedkoch. Komisii boli už však predložené žiadosti súvisiace s EGF, ktoré túto sumu prevyšujú. Na pokrytie potrieb súvisiacich s týmito žiadosťami sa požaduje zvýšenie platobných rozpočtových prostriedkov vo výške 13,0 mil. EUR. Celoživotné vzdelávanie a Erasmus Mundus: 126,0 mil. EUR Schválený rozpočet na rok 2013 obsahoval v porovnaní s návrhom rozpočtu zvýšenie viazaných rozpočtových prostriedkov v rámci programov Celoživotné vzdelávanie a Erasmus Mundus spolu so znížením platobných rozpočtových prostriedkov. Vzhľadom na vysokú úroveň plnenia platieb v posledných rokoch sa navrhuje zosúladiť úroveň platieb na tieto programy s plnením v roku 2012, pričom sa zohľadňuje zvýšená úroveň záväzkov v roku 2013. Preto sa na Celoživotné vzdelávanie požaduje zvýšenie platobných rozpočtových prostriedkov vo výške 120,0 mil. EUR a na program Erasmus Mundus vo výške 6,0 mil. EUR. Bez týchto dodatočných rozpočtových prostriedkov by Komisia nemohla sprístupniť národným agentúram operačné rozpočtové prostriedky. V dôsledku toho by čelili závažným ťažkostiam pri implementácii decentralizovaných akcií. Iné programy a akcie: 42,9 mil. EUR Preskúmaním platobných potrieb sa potvrdili žiadosti o platbu uvedené v návrhu rozpočtu na rok 2013 v rámci mnohých iných programov okruhu 1a, najmä v oblasti finančných služieb, vnútorného trhu, colnej a daňovej oblasti a v oblasti štatistiky. Predchádzajúce úrovne plnenia týchto programov boli vysoké a očakáva sa, že v rámci niektorých programov dôjde začiatkom roka k nedostatku platobných rozpočtových prostriedkov, čo môže následne viesť k vzniku úrokov z omeškania. 4.2. Podokruh 1b ¾ Súdržnosť pre rast a zamestnanosť Celková žiadosť o zvýšenie platobných rozpočtových prostriedkov v rámci podokruhu 1a dosahuje výšku 9 mld. EUR a je rozdelená takto: Rozpočtový riadok || Názov || Platby (mil. EUR) 04 02 01 || Ukončenie Európskeho sociálneho fondu (ESF) – Cieľ 1 (2000 až 2006) || 860,000 04 02 17 || Európsky sociálny fond (ESF) –– Konvergencia || 1 620,000 04 02 19 || Európsky sociálny fond (ESF) –– Regionálna konkurencieschopnosť a zamestnanosť || 773,000 13 03 01 || Ukončenie Európskeho fondu regionálneho rozvoja (EFRR) –– Cieľ 1 (2000 až 2006) || 515,000 13 03 04 || Ukončenie Európskeho fondu regionálneho rozvoja (EFRR) –– Cieľ 2 (2000 až 2006) || 86,000 13 03 06 || Ukončenie iniciatívy Urban (2000 až 2006) || 0,150 13 03 16 || Európsky fond regionálneho rozvoja (EFRR) — Konvergencia || 1 797,000 13 03 18 || Európsky fond regionálneho rozvoja (EFRR) –– Regionálna konkurencieschopnosť a zamestnanosť || 833,000 13 03 19 || Európsky fond regionálneho rozvoja (EFRR) — Európska územná spolupráca || 182,000 13 04 01 || Kohézny fond — Ukončenie predchádzajúcich projektov (pred rokom 2007) || 250,000 13 04 02 || Kohézny fond || 2 085,000 Spolu || 9 001,150 Ukončenie programov na roky 2000 až 2006: 1 711 mil. EUR Pokiaľ ide o ukončenie programov z predchádzajúceho obdobia rokov 2000 až 2006, Komisia je pripravená začať vyplácať platby zostatku v rámci mnohých programov. Avšak príslušné rozpočtové prostriedky v rôznych rozpočtových riadkoch sú buď úplne vyčerpané alebo budú čoskoro vyčerpané. Komisia očakáva, že v tomto roku ukončí väčšinu programov v rámci štrukturálnych fondov. Preto je potrebné zvýšiť platobné rozpočtové prostriedky v rozpočte na rok 2013 o 1,7 mld. EUR, aby sa zbytočne neoneskoril proces ukončovania programov na roky 2000 – 2006, ani sa žiadosťami týkajúcimi sa tohto ukončenia nezaťažil rozpočet na rok 2014. To sa však netýka Kohézneho fondu, pretože sa naň v rokoch 2000 – 2006 vzťahovali odlišné pravidlá. Už vo svojom návrhu opravného rozpočtu č. 6/2012 Komisia uviedla chýbajúcu sumu vo výške približne 1,4 mld. EUR na programy v rámci podokruhu 1b, ktoré sa mohli ukončiť v roku 2012, z čoho 0,3 mld. EUR sa napokon pokrylo v rámci presunu na konci roka. Zostávajúca suma z roku 2012 približne 1,1 mld. EUR sa musí zahrnúť do rozpočtu na rok 2013. V dôsledku toho začiatkom marca 2013 jednotlivé rozpočtové položky na ukončenie programov za roky 2000 – 2006 podľa štrukturálneho fondu a cieľa už dosiahli (takmer) úplné plnenie platobných rozpočtových prostriedkov v rozpočte na rok 2013: miera plnenia dosiahla 100 % v prípade cieľa ESF –– Cieľ 1 a EFRR –– Cieľ 1, 97 % v prípade Urban a 94 % EFRR –– Cieľ 2. V rámci štrukturálnych fondov sú však ďalšie programy pripravené na ukončenie, čo si vyžaduje dodatočnú sumu 1 461 mil. EUR na pokrytie platobných potrieb v súvislosti s nespornými sumami, ktoré vyplývajú z podrobnej analýzy záverečných dokumentov. Pokiaľ ide o ukončenie predchádzajúcich projektov v rámci Kohézneho fondu, na začiatku marca 2013 sa v tomto riadku v rozpočte na rok 2013 plnilo 37 % platobných rozpočtových prostriedkov. Dodatočná suma vo výške 250 mil. EUR sa požaduje na pokrytie odhadovaných platobných potrieb v súvislosti s ukončením projektov do konca roka. Programy na roky 2007 až 2013: 7 290 mil. EUR Pokiaľ ide o programy na roky 2007 – 2013, 16,2 mld. EUR žiadostí o platbu prijatých pred koncom minulého roka sa musí pokryť rozpočtovými prostriedkami, ktoré sú k dispozícii v rozpočte na rok 2013. Následne zo sumy 45,2 mld. EUR v rozpočte na rok 2013 na programy na roky 2007 – 2013 zostane na pokrytie žiadostí o platbu, ktoré sa majú predložiť v roku 2013, disponibilná suma len vo výške 28,9 mld. EUR. Komisia prijala v roku 2012 žiadosti o platbu týkajúce sa sumy približne 50,6 mld. EUR. Očakáva sa, že žiadosti o platbu predložené v roku 2013 prevýšia túto sumu 50,6 mld. EUR, keďže ukončenie uplatňovania pravidla „N + 3“ donúti členské štáty, ktoré využívali toto pravidlo, aby koncom roka 2013 predložili žiadosti o platbu týkajúce sa až dvoch ročných tranží. To by takisto znamenalo pokračovanie trendu pozorovaného počas posledných troch rokov, kedy sa žiadosti o platbu výrazne z roka na rok zvyšovali. Prognózy členských štátov na rok 2013 predložené v septembri 2012 a znížené o 20 %, aby sa zohľadnili predchádzajúce skúsenosti týkajúce sa presnosti prognóz, by naznačovali, že žiadosti o platbu vo výške približne 55 mld. EUR budú pravdepodobne predložené do konca roka. Ako bolo vysvetlené vyššie, táto suma by bola v súlade s vlastným posúdením potrieb Komisie. Mesačný profil predkladania žiadostí o platbu by však mohol byť tento rok značne odlišný, keďže koniec uplatňovania pravidla „N + 3“ pravdepodobne povedie k vyššiemu podielu žiadostí o platbu, ktoré budú predložené počas posledných dní roka, keďže členské štáty sa budú snažiť minimalizovať riziko zrušenia viazanosti. Takéto oneskorené žiadosti Komisia pred koncom roka nemôže spracovať. Bez primeraného zvýšenia by mohol rozdiel medzi platobnými rozpočtovými prostriedkami disponibilnými v roku 2013 a očakávanými žiadosťami o platbu spôsobiť značné nahromadenie neuhradených žiadostí na konci roka 2013. Výsledkom toho by bolo neudržateľné zaťaženie rozpočtu na rok 2014 a mnohomesačné oneskorenie úhrad žiadostí o platbu, ktoré členské štáty predložili, čo by bolo v rozpore so zákonnými lehotami. Na základe uvedených predpokladov Komisia požaduje sumu vo výške 7,3 mld. EUR dodatočných platobných rozpočtových prostriedkov. Požadované zvýšenie zahŕňa sumu približne 1,4 mld. EUR platobných rozpočtových prostriedkov, ktorú Komisia určila pri príprave návrhu opravného rozpočtu č. 6/2012, v súvislosti s ktorými prerušenie alebo pozastavenie už bolo ukončené alebo sa čoskoro ukončí. Nezaplatené žiadosti o platbu prenesené z roku 2012 predstavujú značný podiel rozpočtových prostriedkov v rozpočte na rok 2013, od 24 % pre Kohézny fond, 29 % pre EFRR –– Konvergencia, 36 % pre ESF –– Konvergencia, 60 % pre ESF –– Regionálna konkurencieschopnosť a 62 % pre EFRR –– Územná spolupráca do 90 % pre EFRR –– Regionálna konkurencieschopnosť. Požadované zvýšenie v celkovej výške 7 290 mil. EUR je potrebné na pokrytie odhadovaných platobných potrieb, aby sa zamedzilo presunu neudržateľnej úrovne neuhradených žiadostí do roku 2014. Bez uvedeného zvýšenia sa očakáva, že sa úplné plnenie v rámci rozpočtových riadkov dosiahne počas prvého polroka alebo najneskôr začiatkom jesene 2013. 4.3. Okruh 2 ¾ Ochrana a riadenie prírodných zdrojov Celková žiadosť o zvýšenie platobných rozpočtových prostriedkov v rámci okruhu 2 dosahuje výšku 608,5 mil. EUR a je rozdelená takto: Rozpočtový riadok || Názov || Platby (mil. EUR) 05 04 02 01 || Ukončenie Usmerňovacej sekcie Európskeho poľnohospodárskeho usmerňovacieho a záručného fondu — Regióny cieľa 1 (2000 až 2006) || 95,916 05 04 02 02 || Ukončenie osobitného programu pre mier a zmierenie v Severnom Írsku a pohraničných grófstvach Írska (2000 až 2006) || 2,189 05 04 05 01 || Programy pre rozvoj vidieka || 460,000 07 03 07 || LIFE+ (finančný nástroj pre životné prostredie –– 2007 až 2013) || 10,000 11 06 12 || Európsky fond pre rybné hospodárstvo (EFRH) — Konvergenčný cieľ || 33,995 11 06 13 || Európsky fond pre rybné hospodárstvo (EFRH) — Externý konvergenčný cieľ || 6,390 Spolu || 608,490 05 04 02 01 ¾ Ukončenie Usmerňovacej sekcie Európskeho poľnohospodárskeho usmerňovacieho a záručného fondu ¾ Regióny cieľa 1 (2000 až 2006) (95,9 mil. EUR) Vo svojom návrhu opravného rozpočtu č. 6/2012 Komisia určila sumu vo výške približne 110 mil. EUR, ktorá bola potrebná na ukončenie starých programov, najmä v Portugalsku. Keďže toto zvýšenie nebolo schválené v roku 2012 a keďže do rozpočtu na rok 2013 neboli do tohto riadku zahrnuté žiadne rozpočtové prostriedky, Komisia navrhuje zvýšenie o 95,9 mil. EUR. Rozdiel medzi sumou určenou minulý rok sa pokryje z pripísaných príjmov. 05 04 02 02 ¾ Ukončenie osobitného programu pre mier a zmierenie v Severnom Írsku a pohraničných grófstvach Írska (2000 až 2006) (2,2 mil. EUR) Zvýšenie je potrebné na ukončenie tohto programu. 05 04 05 01 — Programy pre rozvoj vidieka (460 mil. EUR) Odhady platobných potrieb v tomto rozpočtovom riadku boli zvýšené po najnovšej analýze Komisie týkajúcej sa plnenia rozpočtu v súvislosti s programami v rámci rozvoja vidieka. Žiadosti o platbu vzťahujúce sa na posledný štvrťrok 2012 sú zahrnuté do rozpočtu na rok 2013 a predstavujú sumu 4,7 mld. EUR. Táto suma predstavuje približne 37 % rozpočtových prostriedkov, ktoré sú k dispozícii v rozpočte na rok 2013, a do konca roka 2013 tak zostáva len 7,8 mld. EUR, čo jednoznačne nestačí na pokrytie koncoročných potrieb. Z prvých štvrťročných výkazov výdavkov a prognóz členských štátov do konca roka, predložených v januári 2013, vyplýva celková úroveň platobných potrieb vo výške 14,7 mld. EUR. Komisia však na základe nadobudnutých skúsenosti upravila smerom nadol prognózy členských štátov týkajúce sa politiky súdržnosti. Na 1. a 2. štvrťrok sa uplatnilo zníženie o približne 20 %, zatiaľ čo pri 3. štvrťroku sa na odhad žiadostí o platbu použili sumy vykázané v predchádzajúcich rokoch, keďže tento údaj je väčšinou stabilný. V rámci programov rozvoja vidieka sa navrhuje zvýšenie vo výške 460 mil. EUR, pričom sa zohľadnili uvedené opravy prognóz členských štátov, platby vo výške 101 mil. EUR, ktoré sa týkajú neuhradených žiadostí o platbu za rok 2012 a odhadované pripísané príjmy vo výške približne 200 mil. EUR. Bez tohto zvýšenia by časť výkazov členských štátov za 3. štvrťrok 2013 zostala neuhradená, nedodržali by sa platobné lehoty a platby, ktoré sa majú vykonať v roku 2014, by sa zvýšili. 07 03 07 ¾ LIFE+ (finančný nástroj pre životné prostredie –– 2007 až 2013) (10,0 mil. EUR) V roku 2012 sa výrazne zvýšilo plnenie platobných rozpočtových prostriedkov v rámci LIFE +, čo je dôkazom toho, že program začal naplno fungovať. Preskúmanie platobných potrieb na rok 2013 potvrdilo potrebu dodatočných platobných rozpočtových prostriedkov v porovnaní s rozpočtom na rok 2012 s cieľom postúpiť s druhými platbami predbežného financovania a uskutočniť platby zostatku, keďže čoraz viac grantov na akciu dosahuje koniec obdobia vykonávania (zvyčajne od 3 do 7 rokov). 11 06 12 — Európsky fond pre rybné hospodárstvo ¾ Konvergenčný cieľ (34,0 mil. EUR) Platobné potreby boli prehodnotené po najnovšej analýze Komisie týkajúcej sa plnenia rozpočtu v súvislosti s Európskym fondom pre rybné hospodárstvo. Toto posúdenie potvrdilo potreby uvedené v návrhu rozpočtu na rok 2013. Pokiaľ ide o politiku súdržnosti, túto potrebu podporuje vysoká úroveň neuhradených žiadostí o platbu na konci roka 2012 (čo predstavuje 100 % rozpočtových prostriedkov v rozpočte na rok 2013), ktoré sa budú musieť pokryť z rozpočtu na rok 2013. Bez tohto zvýšenia by časť žiadostí o platbu v roku 2013 zostala neuhradená, nedodržali by sa platobné lehoty a platby, ktoré sa majú vykonať v roku 2014, by sa zvýšili. 11 06 13 — Európsky fond pre rybné hospodárstvo — Externý konvergenčný cieľ (6,4 mil. EUR) Platobné potreby boli prehodnotené po najnovšej analýze Komisie týkajúcej sa plnenia rozpočtu v súvislosti s Európskym fondom pre rybné hospodárstvo. Toto posúdenie potvrdilo potreby uvedené v návrhu rozpočtu na rok 2013. Pokiaľ ide o politiku súdržnosti, túto potrebu podporuje vysoká úroveň neuhradených žiadostí o platbu na konci roka 2012 (čo predstavuje 60 % rozpočtových prostriedkov v rozpočte na rok 2013), ktoré sa budú musieť pokryť z rozpočtu na rok 2013. Bez tohto zvýšenia by časť žiadostí o platbu v roku 2013 zostala neuhradená, nedodržali by sa platobné lehoty a platby, ktoré sa majú vykonať v roku 2014, by sa zvýšili. 4.4. Podokruh 3a ¾ Sloboda, bezpečnosť a spravodlivosť Celková žiadosť o zvýšenie platobných rozpočtových prostriedkov v rámci podokruhu 3a dosahuje výšku 128,35 mil. EUR a je rozdelená takto: Rozpočtový riadok || Názov || Platby (mil. EUR) 18 02 04 || Schengenský informačný systém (SIS II) || 3,000 18 02 06 || Fond pre vonkajšie hranice || 21,000 18 02 09 || Európsky fond pre návrat || 27,000 18 03 03 || Európsky fond pre utečencov || 30,000 18 03 05 || Európska migračná sieť || 1,000 18 03 09 || Európsky fond pre integráciu štátnych príslušníkov tretích krajín || 28,500 18 03 14 02 || Európsky podporný úrad pre azyl — Príspevok pre hlavu 3 || 1,500 18 03 17 || Prípravná akcia — Umožnenie presídlenia utečencov v núdzových situáciách || 0,650 18 05 08 || Predchádzanie, pripravenosť a riadenie následkov terorizmu || 2,000 18 05 09 || Predchádzanie a boj proti trestnej činnosti || 12,500 18 08 01 || Prince — Priestor slobody, bezpečnosti a spravodlivosti || 1,200 Spolu || 128,350 Solidarita a riadenie migračných tokov: 107,5 mil. EUR Zvýšenie platobných rozpočtových prostriedkov, ktoré sa požadujú pre štyri fondy v rámci programu Solidarita a riadenie migračných tokov (Fond pre vonkajšie hranice, Európsky fond pre návrat, Európsky fond pre integráciu štátnych príslušníkov tretích krajín a Európsky fond pre utečencov), ako aj pre Európsku migračnú sieť, zahŕňa aktualizované potreby priebežných platieb a platieb zostatku, ktoré sa majú vykonať v prípade grantov a zmlúv z roku 2011 a 2012, ako aj platieb predbežného financovania v rámci výziev na predkladanie návrhov za roky 2012 a 2013. K potrebe zvýšenia na rok 2013 dochádza takisto v dôsledku odkladu niektorých platieb predbežného financovania za rok 2012. Požadované sumy sa vypočítali za predpokladu, že sa uvoľní „schengenská rezerva“ v súčasnosti zahrnutá do rozpočtu na rok 2013 a sumy z rezervy budú k dispozícii. Bezpečnosť a ochrana slobôd: 14,5 mil. EUR Zvýšenie platobných rozpočtových prostriedkov, ktoré sa požadujú pre Predchádzanie, pripravenosť a riadenie následkov terorizmu a Predchádzanie trestnej činnosti a boj proti nej zahŕňa aktualizované potreby priebežných platieb a platieb zostatku, ktoré sa majú vykonať v prípade grantov a zmlúv z roku 2011 a 2012, ako aj platieb predbežného financovania v rámci výziev na predkladanie návrhov za roky 2012 a 2013. Požadované sumy sa vypočítali za predpokladu, že sa uvoľní „schengenská rezerva“ v súčasnosti zahrnutá do rozpočtu na rok 2013 a sumy z rezervy budú k dispozícii. Iné programy a akcie: 6,35 mil. EUR Preskúmanie platobných potrieb na rok 2013, a to aj vzhľadom na skutočné plnenie v roku 2012, potvrdilo žiadosti o platbu zahrnuté v návrhu rozpočtu pre Schengenský informačný systém (SIS II) a Prince –– Priestor slobody, bezpečnosti a spravodlivosti. Pokiaľ ide o SIS-II, požadovaná suma sa vypočítala za predpokladu, že sa uvoľní rezerva súvisiaca s napredovaním programu a delegovaním úloh na agentúru eu.LISA a sumy z rezervy budú k dispozícii. 4.5. Podokruh 3b ¾ Občianstvo Celková žiadosť o zvýšenie platobných rozpočtových prostriedkov v rámci podokruhu 3b dosahuje výšku 15,15 mil. EUR a je rozdelená takto: Rozpočtový riadok || Názov || Platby (mil. EUR) 09 02 06 || Prípravná akcia — Erasmus pre novinárov || 0,150 15 04 44 || Program Kultúra (2007 až 2013) || 3,500 15 04 66 01 || MEDIA 2007 — Program na podporu európskeho audiovizuálneho sektora || 2,500 17 03 06 || Akcia Únie v oblasti zdravia || 9,000 Spolu || 15,150 Zvýšenie platobných rozpočtových prostriedkov, ktoré sa požadujú pre podokruh 3b, sa týka programov Kultúra, MEDIA a Zdravie. Pokiaľ ide o programy Kultúra a MEDIA, je to najmä z dôvodu nedostatku platobných rozpočtových prostriedkov v roku 2012, čo posunulo platby predbežného financovania do roku 2013. Okrem toho sú záverečné správy v rámci programu MEDIA predkladané rýchlejšie, ako sa pôvodne predpokladalo, čo vedie k rýchlejšej implementácii projektov. Napokon požadované zvýšenie na program Zdravie je v súlade s vysokou úrovňou plnenia v roku 2012, čo preukazuje absorpčnú kapacitu programu. 4.6. Okruh 4 ¾ EÚ ako globálny aktér Celková žiadosť o zvýšenie platobných rozpočtových prostriedkov v rámci okruhu 4 dosahuje výšku 489,5 mil. EUR a je rozdelená takto: Rozpočtový riadok || Názov || Platby (mil. EUR) 04 06 01 || Nástroj predvstupovej pomoci (IPA) — Rozvoj ľudských zdrojov || 35,500 13 05 02 || Nástroj predvstupovej pomoci (IPA) –– Komponent regionálneho rozvoja || 127,000 13 05 03 02 || Cezhraničná spolupráca (CBC) a účasť kandidátskych a potenciálnych kandidátskych krajín na programoch nadnárodnej a medziregionálnej spolupráce v rámci štrukturálnych fondov – Príspevok z okruhu 4 || 7,000 19 04 01 || Európsky nástroj pre demokraciu a ľudské práva (ENDĽP) || 20,000 19 06 01 01 || Reakcia a pripravenosť na krízy (nástroj stability) || 42,000 19 06 02 01 || Akcie v oblasti zmierňovania rizika a pripravenosti, ktoré súvisia s chemickými, jadrovými a biologickými materiálmi alebo látkami (nástroj stability) || 6,000 19 06 03 || Transregionálne akcie v oblasti organizovaného zločinu, nezákonného obchodovania, ochrany kritickej infraštruktúry a ohrození verejného zdravia a boja proti terorizmu (nástroj stability) || 5,000 19 08 01 01 || Finančná spolupráca so stredozemskými krajinami v rámci európskeho susedstva a partnerstva || 10,000 19 08 01 02 || Finančná podpora Palestíne, mierovému procesu a UNRWA v rámci európskeho susedstva a partnerstva || 70,000 19 08 01 03 || Finančná spolupráca s východnou Európou v rámci európskeho susedstva a partnerstva || 35,000 19 09 01 || Spolupráca s rozvojovými krajinami Latinskej Ameriky || 20,000 19 10 01 01 || Spolupráca s rozvojovými krajinami Ázie || 10,000 20 02 03 || Pomoc obchodu — Viacstranné iniciatívy || 2,000 21 03 01 || Neštátni účastníci v oblasti rozvoja || 10,000 21 03 02 || Miestne orgány v oblasti rozvoja || 7,000 21 05 02 || Globálny fond na boj proti HIV/AIDS, tuberkulóze a malárii (GFATM) || 5,000 21 06 02 || Vzťahy s Južnou Afrikou || 10,000 22 02 07 01 || Regionálne a horizontálne programy || 22,000 23 02 01 || Humanitárna pomoc || 43,000 23 02 02 || Potravinová pomoc || 3,000 Spolu || 489,500 Nástroj predvstupovej pomoci (IPA): 191,5 mil. EUR Zvýšenie platobných rozpočtových prostriedkov, ktoré sa požadujú pre programy IPA [Rozvoj ľudských zdrojov, Regionálny rozvoj, Cezhraničná spolupráca (CBC) a Regionálne a horizontálne programy], je najmä dôsledkom úrovne neuhradených žiadostí o platbu prijatých v roku 2012 a aktualizovaných prognóz pre žiadosti o platbu, ktoré sa majú prijať v roku 2013, aj s cieľom vyhnúť sa riziku zrušenia viazanosti rozpočtových prostriedkov v súvislosti s pravidlom „N + 3“, a to vzhľadom na výrazné zníženie platobných rozpočtových prostriedkov v schválenom rozpočte v porovnaní s návrhom rozpočtu. Sumy požadované v tomto návrhu opravného rozpočtu sa vypočítali za predpokladu, že dodatočné platobné rozpočtové prostriedky požadované pre programy IPA (Rozvoj vidieka a Prechodná pomoc a budovanie inštitúcií) v NOR č. 1/2013 (Chorvátsko) budú schválené. Nástroj európskeho susedstva a partnerstva (ENPI): 115 mil. EUR Zvýšenie platobných rozpočtových prostriedkov, ktoré sa požadujú pre ENPI (Stredozemské krajiny, Palestína a východná Európa), je najmä dôsledkom veľkého zníženia platobných rozpočtových prostriedkov v schválenom rozpočte v prípade týchto rozpočtových riadkov v porovnaní s návrhom rozpočtu. Zároveň boli v kontexte zvyšovania v rámci týchto riadkov po preskúmaní Európskej susedskej politiky a opravnom liste č. 1/2012 pridelené dodatočné viazané rozpočtové prostriedky v rozpočtoch na roky 2011 a 2012. V tomto období vznikli predovšetkým podporné programy Podpora partnerstvu, reformám a inkluzívnemu rastu (SPRING) a Integrácia a spolupráca v rámci Východného partnerstva (EaPic). Potreby pre platobné rozpočtové prostriedky boli aktualizované v januári 2013, a to v rámci pravidelných koncoročných výkazov ústredí a delegácií. Súčasný odhad potrieb na rok je založený na najkonzervatívnejších žiadostiach delegácií a na skutočnosti, že spotreba rozpočtových prostriedkov v rámci rozpočtových riadkov týkajúcich sa susedstva bola posledné dva roky 100 %. Ak sa ďalšie zvýšenie neuskutoční, v súvislosti s niektorými druhmi platieb budú vznikať úroky. Ak v prípade ostatných druhov platieb, ako sú veľké platby na podporu rozpočtov, dôjde k oneskoreniu, úroky síce nevzniknú, ale poškodí to krehké ekonomiky partnerských krajín, ako aj politické vzťahy medi týmito krajinami a EÚ. Nástroj financovania rozvojovej spolupráce (DCI): 62,0 mil. EUR Zvýšenie platobných rozpočtových prostriedkov, ktoré sa požadujú pre DCI (väčšinou vo vzťahu k Latinskej Amerike, Ázii a Južnej Afrike, ako aj pre Neštátnych účastníkov a Miestne orgány v oblasti rozvoja), je prevažne spôsobené nedostatkom platobných rozpočtových prostriedkov v roku 2012, čo malo za následok odklad platieb. V dôsledku toho sa očakáva, že v treťom štvrťroku 2013 zaznamenajú niektoré programy nedostatok platobných rozpočtových prostriedkov. Napokon, zvýšenie platobných rozpočtových prostriedkov požadovaných pre Globálny fond v oblasti zdravia je spôsobené hlavne tým, že platby na poplatky pre tento fond by sa mali rovnať úrovni záväzkov. Nástroj stability (IfS): 53,0 mil. EUR Zvýšenie platobných rozpočtových prostriedkov, ktoré sa požadujú pre Nástroj stability, je prevažne spôsobené nedostatkom platobných rozpočtových prostriedkov v roku 2012, čo malo za následok odklad platieb vo výške 10 mil. EUR, spolu so značným znížením platobných rozpočtových prostriedkov v schválenom rozpočte na rok 2013. Žiadosť o dodatočné platobné rozpočtové prostriedky má pokryť existujúce zmluvné záväzky s externými partnermi, ako aj vysokú úroveň povinných platieb preddavkov. Európsky nástroj pre demokraciu a ľudské práva (ENDĽP): 20,0 mil. EUR Zvýšenie platobných rozpočtových prostriedkov, ktoré sa požadujú pre Demokraciu a ľudské práva, je prevažne spôsobené nedostatkom platobných rozpočtových prostriedkov v roku 2012, čo malo za následok odklad platieb. V dôsledku toho miera plnenia platieb už začiatkom marca 2013 dosahovala 40 % a programy sú ohrozené nedostatkom platobných rozpočtových prostriedkov v treťom štvrťroku 2013. Humanitárna pomoc: 46,0 mil. EUR Zvýšenie platobných rozpočtových prostriedkov, ktoré sa požadujú pre Humanitárnu pomoc a Potravinovú pomoc, je spôsobené najmä skutočnosťou, že úroveň platieb v rozpočte na rok 2013 je 80 mil. EUR pod úrovňou záväzkov, zatiaľ čo plnenie platieb historicky dosahuje úroveň takmer 100 % viazaných rozpočtových prostriedkov, ako aj zvýšením objemu neuhradených záväzkov na konci roka 2012. Z tohto dôvodu sa 34 % platobných rozpočtových prostriedkov v schválenom rozpočte na rok 2013 už plnilo na začiatku marca 2013. Okrem toho z dôvodu zhoršovania situácie v krízových oblastiach, ako sú Mali, Sahel, Sýria a Africký roh, môže aj v roku 2013 dôjsť k použitiu rezervy na núdzovú pomoc. Iné programy a akcie: 2,0 mil. EUR Zvýšenie platobných rozpočtových prostriedkov, ktoré sa požadujú pre Pomoc obchodu, je spôsobené najmä tým, že dodatočné platby sú potrebné na pokrytie súčasných aj budúcich záväzkov v rozpočte na rok 2013 vzhľadom na značné zníženie platieb v schválenom rozpočte v porovnaní s návrhom rozpočtu. 5. Záver Preskúmanie platobných potrieb v rozpočte na rok 2013 odhalilo značný nedostatok platobných rozpočtových prostriedkov vo výške 11,2 mld. EUR. Očakáva sa, že po tomto NOP č. 2/2013 suma vo výške 14,8 mil. EUR, ktorá je k dispozícii v rámci stropu pre platby viacročného finančného rámca na rok 2013, pokryje platobné potreby týkajúce sa celého radu súvisiacich žiadostí v rámci Fondu solidarity EÚ (FSEÚ). Po potvrdení oprávnenosti Komisia onedlho predloží návrh opravného rozpočtu týkajúci sa návrhu na mobilizáciu FSEÚ. 6. Súhrnná tabuľka podľa okruhov finančného rámca Finančný rámec Okruh/podokruh || Revidovaný finančný rámec 2013 || Rozpočet 2013 (vrátane NOR č. 1/2013) || NOR č. 2/2013 || Rozpočet 2013 (vrátane NOR č. 1 a 2/2013) VRP || PRP || VRP || PRP || VRP || PRP || VRP || PRP 1. UDRŽATEĽNÝ RAST || || || || || || || || 1a. Konkurencieschopnosť pre rast a zamestnanosť || 15 670 000 000 || || 16 168 150 291 || 11 904 027 361 || || 982 600 734 || 16 168 150 291 || 12 886 628 095 Rezerva || || || 1 849 709 || || || || 1 849 709 || 1b. Súdržnosť pre rast a zamestnanosť || 54 974 000 000 || || 54 958 049 037 || 47 348 394 736 || || 9 001 150 000 || 54 958 049 037 || 56 349 544 736 Rezerva || || || 15 950 963 || || || || 15 950 963 || Spolu || 70 644 000 000 || || 71 126 199 328 || 59 252 422 097 || || 9 983 750 734 || 71 126 199 328 || 69 236 172 831 Rezerva[4] || || || 17 800 672 || || || || 17 800 672 || 2. OCHRANA A RIADENIE PRÍRODNÝCH ZDROJOV || || || || || || || || Z toho: výdavky súvisiace s trhom a priame platby || 48 583 000 000 || || 43 956 548 610 || 43 934 188 711 || || || 43 956 548 610 || 43 934 188 711 Spolu || 61 310 000 000 || || 60 159 241 416 || 57 487 002 491 || || 608 490 470 || 60 159 241 416 || 58 095 492 961 Rezerva || || || 1 150 758 584 || || || || 1 150 758 584 || 3. OBČIANSTVO, SLOBODA, BEZPEČNOSŤ A SPRAVODLIVOSŤ || || || || || || || || 3a. Sloboda, bezpečnosť a spravodlivosť || 1 703 000 000 || || 1 440 827 200 || 917 683 652 || || 128 350 000 || 1 440 827 200 || 1 046 033 652 Rezerva || || || 262 172 800 || || || || 262 172 800 || 3b. Občianstvo || 746 000 000 || || 738 364 000 || 639 099 615 || || 15 150 000 || 738 364 000 || 654 249 615 Rezerva || || || 7 636 000 || || || || 7 636 000 || Spolu || 2 449 000 000 || || 2 179 191 200 || 1 556 783 267 || || 143 500 000 || 2 179 191 200 || 1 700 283 267 Rezerva || || || 269 808 800 || || || || 269 808 800 || 4. EÚ AKO GLOBÁLNY AKTÉR || 9 595 000 000 || || 9 583 118 711 || 6 409 414 260 || || 489 500 000 || 9 583 118 711 || 6 898 914 260 Rezerva[5] || || || 275 996 289 || || || || 275 996 289 || 5. ADMINISTRATÍVA || 9 095 000 000 || || 8 430 690 740 || 8 430 365 740 || || || 8 430 690 740 || 8 430 365 740 Rezerva[6] || || || 750 309 260 || || || || 750 309 260 || 6.KOMPENZÁCIE || 75 000 000 || || 75 000 000 || 75 000 000 || || || 75 000 000 || 75 000 000 Rezerva || || || || || || || || SPOLU || 153 168 000 000 || 144 285 000 000 || 151 553 441 395 || 133 210 987 855 || || 11 225 241 204 || 151 553 441 395 || 144 436 229 059 Rezerva[7][8] || || || 2 464 673 605 || 11 240 012 145 || || || 2 464 673 605 || 14 770 941 [1] Ú. v. EÚ L 298, 26.10.2012, s. 1. [2] Ú. v. EÚ L 66, 8.3.2013, s. 1. [3] COM(2013) 156. [4] Európsky fond na prispôsobenie sa globalizácii (EGF) nie ja zahrnutý do výpočtu rezervy v rámci podokruhu 1a (500 mil. EUR). [5] Rezerva okruhu 4 na rok 2013 nezahŕňa rozpočtové prostriedky týkajúce sa rezervy na núdzovú pomoc (264,1 mil. EUR). [6] Vo výpočte rezervy v rámci stropu okruhu 5 je v zmysle poznámky pod čiarou č. 1 finančného rámca na roky 2007 – 2013 zohľadnená suma 86 mil. EUR, ktorá sa týka príspevkov zamestnancov do systému dôchodkového zabezpečenia. [7] Celková rezerva v rámci platieb nezahŕňa rozpočtové prostriedky týkajúce sa rezervy na núdzovú pomoc (80 mil. EUR) a príspevkov zamestnancov do systému dôchodkového zabezpečenia (86 mil. EUR). [8] Celková rezerva v rámci záväzkov nezahŕňa rozpočtové prostriedky týkajúce sa Európskeho fondu na prispôsobenie sa globalizácii (500 mil. EUR), rezervy na núdzovú pomoc (264,1 mil. EUR) a príspevkov zamestnancov do systému dôchodkového zabezpečenia (86 mil. EUR).